Juan José Omella Omella

Juan José Omella Omella (Cretas, 21 d'abril de 1946) ye un arcebispe y cardenal catolico aragonés, actual arcebispe de Barcelona. Estió bispe auxiliar de Zaragoza (1996-1999), bispe de Balbastro-Monzón (1999-2004), de Calagorra y La Calzada-Logronyo (2004-2015), y president d'a Conferencia Episcopal Espanyola (2020-2024). Fue feito cardenal por o papa Francisco con o títol de Santa Cruz en Cherusalem en o consistorio d'o 28 de chunio de 2017. Omella, cardenal con el título de Santa Croce in Gerusalem. Gabriel Ariza. Infovaticana, 28 de chunio de 2017

 Biografía 
 Primers años y formación 
Juan José naixió o 21 d'abril de 1946, d'a localidat teruelana de Cretas, Matarranya; a on su pai yera agricultor y su mai costurera. El niño que quería ser cura de pueblo. Pío García. Diario de León, 2020 Estudió en o Seminario de Zaragoza y en centros de formación d'os Misioners d'Africa en Leuven y Cherusalem.

 Sacerdocio 
Fue ordenau mosén o 20 de setiembre de 1970 en Zaragoza.

En o suyo ministerio sacerdotal, treballó como coadchutor y como parroco en a villa de Calanda (Teruel), y entre 1990 y 1996 como vicario episcopal en l'archidiocesi de Zaragoza. Mientres un anyo estió misionero en Zaire.

 Episcopau 
 Bispe auxiliar de Zaragoza 
O 15 de chulio de 1996, o papa Chuan-Pavlo II lo nombró bispe titular de Sasau y bispe auxiliar de Zaragoza. Fue consagrau o 22 de setiembre d'o mesmo anyo, a mans de l'arcebispe Elías Yanes.

 Bispe de Balbastro-Monzón 
O 27 d'octubre de 1999, o papa Chuan-Pavlo II lo nombró bispe de Balbastro-Monzón. Prenió posesión canonica o 12 d'aviento d'o mesmo anyo.

Entre o 24 d'agosto de 2001 y o 19 d'aviento de 2003 estió administrador apostolico seu vacant d'a Diocesi de Uesca y entre o 19 d'octubre de 2001 y o 21 d'aviento de 2003, tamién administrador apostolico seu vacant d'a Diocesi de Chaca.

 Bispe de Calagorra y La Calzada-Logronyo 
O 8 d'abril de 2004, fue nombrau bispe de Calagorra y La Calzada-Logronyo. Prenió posesión canonica o 29 de mayo, d'o mesmo.

En a Conferencia Episcopal Espanyola exerció o cargo de president d'a Comisión de Pastoral Social dende l'anyo 2003. Comisión Episcopal de Pastoral Social

O 23 d'octubre de 2014, fue nombrau miembro d'a Congregación pa os Bispes ad quinquenium. Acta Apostolicae Sedis, num. 106 - 11, 7 de noviembre de 2014

 Arcebispe de Barcelona 
O 6 de noviembre de 2015, o papa Francisco lo nombró arcebispe de Barcelona. Rinuncia dell’Arcivescovo Metropolita di Barcelona (Spagna) e nomina del nuovo Arcivescovo Metropolita. Bolletino Salla Stampa della Santa Sede, 6 de noviembre de 2015. Numero B0859 Prenió posesión canonica o 26 d'aviento d'o mesmo anyo, mientres una cerimonia en a Seu de Barcelona.

Ye patrón d'a Universidat Abad Oliva CEU. Juan José Omella, patrono de la Universidad Abad Oliva CEU

Ye o responsable de Pastoral Social d'as diocesis de Catalunya y o bispe delegau de Caritas Catalunya.

O 3 de marzo de 2020, fue eslechiu president d'a Conferencia Episcopal Espanyola, succedindo a Ricardo Blázquez.

En 2021 presentó a suya renuncia a o Papa Francisco en haber cumpliu 75 anyos, tal y como diz o Dreito Canonico. Manimenos, o Papa no la ha acceptau, atamas de que atros bispes espanyols fuoron desimius a escape d'os suyos cargos en plegar ta dita edat (Juan Antonio Reig Pla por eixemplo). Omella renuncia y pone su cargo de Arzobispo de Barcelona a disposición del Papa al cumplir 75 años El Papa fulmina al obispo ultra Reig Pla, que es relevado de la diócesis de Alcalá

 Cardenalato 
O 21 de mayo de 2017, o papa Francisco anunció a celebración d'un consistorio pa a creyación de cinco nuevos cardenals, entre éls monsinyor Omella, qui recibió a birreta cardenalicia o 28 de chunio de 2017 El Papa nombrará cardenal al arzobispo de Barcelona, Juan José Omella. El Español en a Basilica de Sant Pero. Gran sorpresa cardenalicia. Omella cardenal. Infovaticana Blogs, 21 de mayo de 2017 El Papa nombra cardenal al arzobispo de Barcelona, Juan José Omella. El Mundo

O 11 d'aviento de 2017 fue nombrau miembro d'a Congregación pa os Bispes y miembro d'o Supremo Tribunal d'a Signatura Apostolica.

Fació parti d'a XV Asembleya Cheneral Ordinaria d'o Sinodo d'os Bispes sobre Os chóvens, a fe y o discernimiento vocacional, celebrada en octubre de 2018, Elenco dei Partecipanti della XV Assemblea Generale Ordinaria del Sinodo dei Vescovi estando eslechiu miembro d'o XV Consello Ordinario. XV Consiglio Ordinario del Sinodo dei Vescovi

L'11 d'octubre de 2022 fue confirmau como miembro d'o Dicasterio pa os Bispes usque ad octogesimum annum aetatis. Acta Apostolicae Sedis, núm. 114 - 11, 4 de noviembre de 2022

O 7 de marzo de 2023 fue confirmau como miembro d'o Consello de Cardenals, usque ad octogesimum annum aetatis. = Acta Apostolicae Sedis, núm. 115 - 4, 7 d'abril de 2023
 Renovación del Consejo de Cardenales. Iglesia Actualidad

En a Conferencia Episcopal Espanyola ye, dende marzo de 2024, responsable d'as Semanas Socials d'a Subcomisión Episcopal pa l'Acción Caritativa y Social.

 Escudo y lema 
En o escudo episcopal destaca a imachen d'a Virgen de la Misericordia de Cretas, a la que confía o suyo ministerio situando a os suyos piez o baculo y a mitra, atributos episcopals. A parti inferior d'o escudo apareixe dividida en dos cuartels, en o primero se troban as armas d'a Corona d'Aragón, como recordatorio d'o suyo orichen. A o costau apareixen dos torres d'a basilica d'a Sagrada Familia con o baculo y a mitra en os suyos pinaclos. Entre as dos torres se sitúa a cruz d'a seu d'a Santa Cruz de Barcelona. Presentado el escudo episcopal de Mons. D. Juan José Omella Omella como arzobispo de Barcelona. Iglesia actualidad, 4 de febrero de 2016

O lema d'o escudo ye una frase d'o Benedictus: Per misericordiam Dei nostri, traduciu como «Por a intranyable misericordia d'o nuestro Dios» (Lc 1:78).Evanchelio de Lucas 1, 78

Referencias

Categoría:Arcebispes d'Aragón
Categoría:Arcebispes de Barcelona
Categoría:Bispes auxiliars de Zaragoza
Categoría:Bispes d'Aragón
Categoría:Bispes de Calagorra y La Calzada-Logronyo
Categoría:Bispes de Balbastro-Monzón
Categoría:Bispes titulars de Sasau
Categoría:Cardenals d'Aragón
Categoría:Catalanoparlants d'Aragón
Categoría:Presidents d'a Conferencia Episcopal Espanyola
Categoría:Naixius de Cretas
Categoría:1946 (naixencias)